**Karapancsa**

2013. szeptember 20-án az ifjúsági nap alkalmából szervezett karapancsai kiránduláson a 10.A osztály szinte teljes létszámmal vett részt.

Busszal közelítettük meg Karapancsát, a buszon is nagyon jó volt a hangulat. Mikor odaértünk, megnéztünk egy kis vadászkastélyt, aztán a tanösvényen haladtunk tovább. A töltés mentén gyalogoltunk, néhányan még a kukoricást is meglátogatták, majd Németh László tanár úr kiselőadást tartott nekünk az ott élők történelméről, népszokásairól. Hosszú séta után végre kiértünk a főúthoz és ott vártuk a buszt, amely hamarosan megérkezett.

Fáradtan, de élményekkel gazdagodva értünk haza.

10.A osztály